section_heading: Biografija
paragraph_text: Delić Osman je rođen 01. 03. 1919. u Sibovcu kod Gradačca, a preminuo je 22. 06. 1997. u Gračanici. Završio je Gazi Husrev-begovu medresu u Sarajevu. Početkom Drugog svjetskog rata bio je na dužnosti prefekta na medresi u Brčkom, a 1942. godine našao se u Gornjem Rahiću kao učitelj. Bio je učitelj, oženjen, tokom rata je imao jednu kćerku. Govorio je njemački i arapski jezik. Prema navodima Ericha Elblinga, Delić je već u proljeće 1943. godine pripadao Osnivačkom štabu "Handžar" divizije (Aufbaustab) u Zagrebu; tamo je pisao prigodne članke za potrebe ratne propagande. Prema njegovom službenom oficirskom kantonu, Delić je diviziju napustio 8. februara 1945. godine; u dokumentu stoji bilješka da je dezertirao ( "Fahnenfluchtig" ).